Satyricon (film)

Satyricon (også kjent som Fellini Satyricon) er et italiensk historisk eventyrdrama fra 1969 regissert av Federico Fellini. De fremste rollene spilles av Martin Potter, Hiram Keller, Max Born og Salvo Randone. Filmen har et surrealistisk preg og bygger løst på en bok av den senantikke romerske forfatteren Petronius.

Handling
Satyricon kan beskrives som en reise i middelhavslandene i en mytisk og historisk tid. En reise inn i en dekadent sivilisasjon med en god porsjon fantasi. Handlingen foregår i Romas uanstendige og erotiske verden på keiser Neros tid. To konkurrerende lærere lurer hverandre etter beste evne mens de kappes om den samme kvinnens gunst. Det blir dratt paralleller til vårt moderne samfunns nytelsesjag, der jakten på egen tilfredsstillelse er i sentrum. Resultatet blir både intens glede og bunnløs fortvilelse vist i forføreriske scener.

Filmen forsøker å peke på grunnene til Romerrikets oppløsning og forfall. Den knyttes tematisk sammen av billedrekker nært forbundet med fortellingens grunnleggende problemer.

Om filmen
Filmen vant fire priser ved Italian National Syndicate of Film Journalists. Den vant prisen for beste italienske film ved Filmfestivalen i Venezia. Det kan også nevnes at Fellini ble nominert til en Oscar, i klassen beste regi.

Satyricon ble godt mottatt av filmkritikerne, noe som gjenspeiles i at den har fått 76 % på Rotten Tomatoes. Den amerikanske kritikeren Roger Ebert gav den toppscore, mens Leonard Maltin gav den 3 av 4 stjerner.

Produksjonskostnadene er estimert til 3 millioner dollar.http://www.imdb.com/title/tt0064940/business?ref_=tt_dt_bus

I rollene
(utvalg)

Martin Potter –  Encolpio 
Hiram Keller –  Ascilto 
Max Born –  Gitone 
Salvo Randone –  Eumolpo 
Mario Romagnoli –  Trimalcione (som Il Moro) 
Magali Noël – Fortunata 
Capucine  –  Trifena 
Alain Cuny –  Lica Fanfulla –  Vernacchio 
Danika La Loggia –  Scintilla 
Giuseppe Sanvitale  –  Abinna 
Genius –  Liberto arricchito 
Lucia Bosè –  La matrona 
Joseph Wheeler –  Il suicida 
Hylette Adolphe –  La schiavetta
George Eastman – Minotauren

 Referanser 

 Eksterne lenker 


Kategori:Italienske dramafilmer
Kategori:Italienske historiske filmer
Kategori:Italienske eventyrfilmer
Kategori:Satiriske filmer
Kategori:Filmer fra 1969
Kategori:Italienskspråklige filmer
Kategori:Latinspråklige filmer
Kategori:Filmer regissert av Federico Fellini
Kategori:Filmer basert på verk av romerske oldtidsforfattere
Kategori:Filmer lagt til antikkens Hellas